José Javier Curto

José Javier Curto Gines (født 31. desember 1964 i Madrid) er en spansk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Hans cerebral parese er medfødt, og han har individuelt gull fra VM i 1994 som beste resultat.Spanias paralympiske komité - José Javier Curto Gines , besøkt 15. april 2013.

 Karriere 
Curto deltok ved VM i boccia 1994 i Sheffield i England, der han vant gull individuelt i klassen BC2. I tillegg vant Spania gull i lagkonkurransen i klassen BC1-2. Ved VM i boccia 2002 kom han på 7.-plass individuelt, mens Spania greide bronse i lagkonkurransen. Året etter deltok han ved Verdenscupen i boccia 2003 i Christchurch på New Zealand kom han på 6.-plass. Spania fikk sølv i dette mesterskapet, bak Portugal. 

Ved Paralympiske sommerleker 2004 i Athen fikk han to medaljer. Individuelt kom han på 1.-plass, etter at han slo Pedro Silva 7-3 i finalen. I lagkonkurransen fikk Spania bronse, etter at de vant bronsefinalen 7-5 over Storbritannia.IPC - Søk på Jose Curto, besøkt 15. april 2013.

Spania fikk en ny lagmedalje ved EM i boccia 2005, der de fikk bronse i klassen BC1-2. Individuelt kom Curto på 16.-plass i dette europamesterskapet. Ved VM i boccia 2006 vant han alle sine tre kamper i gruppespillet, og spilte seg fram til bronsefinalen. Der møtte han tsjekkiske Frantisek Serbus, og vant kampen 6-3. Curto fikk dermed bronse i dette verdensmesterskapet. I lagkonkurransen ble Spania slått ut av Storbritannia i kvartfinalen, og endte på 7.-plass.International BOCCIA Committee - World Championships 2006 Results  , besøkt 15. april 2013. Ved utganven av 2006 var han dermed rangert som nummer 2 i verden, bak Pedro Silva.CPISRA - Boccia CPISRA World Ranking List 2006  , besøkt 15. april 2013.

I 2007 var Verdenscupen i boccia 2007 det viktigste mesterskapet. I den individuelle konkurransen kvalifiserte han seg fra gruppespillet til sluttspillet, med tre seire på fire kamper. Etter seier i 16.-delsfinalen (Yun Myeong-suk) og 8.-delsfinalen (Tammy McLeod) møtte han canadiske Adam Dukovich, som var rangert som nummer 20 i verden ved inngangen til 2007, men Dukovich vant kvartfinalen 6-0, og Curto endte på 9.-plass i dette mesterskapet. I lagkonkurransen vant Spania alle kampene sine gjennom gruppespillet og sluttspillet, og møtte til slutt Storbritannia i finalen. Spania, med Francisco Beltrán, José Vaquerizo, Pedro Cordero og Manuel Ángel Martín Perez på laget, i tillegg til José Curto, tapte imidlertid finalen 5-6, og fikk sølv i klassen BC1-2.CPISRA 2007 boccia world cup (arkivert hos Wayback Machine), besøkt 15. april 2013. 

Han deltok ikke ved Paralympiske sommerleker 2008, men deltok igjen ved EM i boccia 2009 i portugisiske Póvoa de Varzim. I den individuelle konkurransen endte han på 8.-plass, etter at han ble slått ut i kvartfinalen av Fernando Ferreira.CPISRA - Boccia European Championships 2009 - Povoa de Varzim  , besøkt 15. april 2013. Spania fikk bronse i lagkonkurransen BC1-2 i dette mesterskapet. 

Han deltok ikke i internasjonale mesterskap i 2010, 2011 og 2012. 

 Referanser 

 Eksterne lenker 
 Profil hos den spanske paralympiske komité

Kategori:Spanske bocciaspillere
Kategori:Spanske handikappidrettsutøvere
Kategori:Paralympiske mestere for Spania
Kategori:Verdensmestere i boccia
Kategori:Deltakere for Spania under Paralympiske sommerleker 2008
Kategori:Personer fra Madrid
Kategori:Fødsler i 1964